Dosć městna by było – za napis "Sprjewina kupjel". Ale njesteji, štož dopokazuje, zo njeje zwoprawdźenje porjadneje dwurěčnosće ženje wotwisne wot městna, ale wot wole. Wšo druhe su wurěče. W tutym padźe pak je tež dosć chwile, brachej wotpomhać, doniž so přichodna sezona za kupanje njezapočnje.
A serbsce? Dosć městna a chwile!
2 Antworten to “A serbsce? Dosć městna a chwile!”
-
studentka Says:
1. Februar 2015 um 11:24 |
A Serbsce by wězo při Sprjewinej kupjeli tež rjane wupadało, ale dyrbimy so za wažnišimi wěcami prašeć: 1. A serbsce w sudnistwje? Žana ranca w sudnistwje serbsce njerěči, móže, ale žanu wolu njedawa, 2. A serbsce w Budyskim Serbskim instituće: Černokožeweje a dalšich njeserbsce rěčacych doktorandow dla wotměwaja so posedźenja w němskej rěči. Wona je chwile dosć měła, so w serbšćinje tak někak wukmanić. Kajki da problem wona a ći tamni w SI maja. 3. A Serbsce w Instituće za sorabistiku w Lipsku? Sabine Asmusoweje a Patricka McCaffertyja dla wotměwaja so posedźenja w němskej a jendźelskej rěči (hlej webstronu), wučba tež. Serbscy studenća njechaja walizisce wuknyć.(Hlej SN, studenća su eksmatrikuluja, dokelž je tón studij wulki KAŁ). Nimo toho so přetrjebaja serbske pjenjezy za walizišćinu, štož je fatalne. Wšo rjenje, zo maja ideje, ale hdźe je A SERBSCE w tutym instituće? Wbohi Timo M. njebudźe wšo ze swojim połměstna narunać. 4. A serbsce we wobchodźe NETTO? Sym słyšała, zo so tam dźěłace Serbowki boja, serbsce rěčeć. Njeje to kusk dźiwne?
Potajkim je wola za wšo trěbna, nic wot městna kaž sam prajiš, ale wot wosoby. Njedawa-li wolu, je wšo zbytne. Bohužel je wola w padźe serbšćiny chětro wobmjezowana. Bych tu situaciju serbšćiny w zjawnosći tak wopisała: wšitcy (wosebje w institucijach) něšto tak někak činja, ale prawa wola jim faluje. Su wězo pozitiwne přikłady, ale te njedosahaja…
My dyrbimy wjace reagować, wjace so starać a so w zjawnosći tež minimalnje angažować. We wobchodźe NETTO serbsce a we nalutowarni tež serbsce rěčeć, by-li to móžno było. To su móličkosće, ale dosahaja, zo by so wšudźe A SERBSCE zakotwiło…
-
Horjanski Says:
3. Februar 2015 um 17:31 |
A serbsce? – Tak sym so po njedźelnišim ptačokwasnym programje
SNE (sic) tež woprašał. To pak njeběchu jeničke prašenja a měnjenja, kotrež sym SNE a nowinam posrědkował. Jeli je trjeba, jutře wjace na tutym městnje.
hrv_Latn ces_Latn ces_Latn unk eng_Latn fao_Latn szl_Latn szl_Latn szl_Latn unk eng_Latn fao_Latn szl_Latn hrv_Latn